CELEX: 32008R1132
Language: sk
Date: 2008-11-13 00:00:00
Title: Nariadenie Komisie (ES) č. 1132/2008 z  13. novembra 2008 , ktorým sa obnovuje priemyselný rybolov v nórskych vodách zóny IV plavidlami plaviacimi sa pod vlajkou Švédska

15.11.2008   
            
            
               SK
            
            
               Úradný vestník Európskej únie
            
            
               L 306/59
            
         
      NARIADENIE KOMISIE (ES) č. 1132/2008
   z 13. novembra 2008,
   ktorým sa obnovuje priemyselný rybolov v nórskych vodách zóny IV plavidlami plaviacimi sa pod vlajkou Švédska
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (1), a najmä na jeho článok 26 ods. 4,
   so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky v oblasti rybolovu (2), a najmä na jeho článok 21 ods. 3,
   keďže:
   
               (1)
            
            
               V nariadení Rady (ES) č. 40/2008 zo 16. januára 2008, ktorým sa na rok 2008 ustanovujú rybolovné možnosti a súvisiace podmienky pre určité populácie rýb a skupiny populácií rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie výlovu (3), sa ustanovujú kvóty na rok 2008.
            
         
               (2)
            
            
               Podľa článku 21 ods. 2 nariadenia (EHS) č. 2847/93 Švédsko 27. mája 2008 oznámilo Komisii, že od 30. mája 2008 ukončí priemyselný rybolov v nórskych vodách zóny IV.
            
         
               (3)
            
            
               Podľa článku 21 ods. 3 nariadenia (EHS) č. 2847/93 a článku 26 ods. 4 nariadenia (ES) č. 2371/2002 Komisia prijala 5. augusta 2008 nariadenie (ES) č. 779/2008, ktorým sa ustanovuje zákaz priemyselného rybolovu v nórskych vodách zóny IV plavidlami plaviacimi sa pod vlajkou Švédska alebo zaregistrovanými vo Švédsku s účinnosťou od toho istého dátumu.
            
         
               (4)
            
            
               Podľa informácií, ktoré poskytli Komisii vnútroštátne orgány Švédska, sa kvóta pridelená Švédsku pre priemyselný rybolov v nórskych vodách zóny IV ešte nevyčerpala. Z toho vyplýva, že by sa priemyselný rybolov v týchto vodách plavidlami plaviacimi sa pod vlajkou Švédska alebo zaregistrovanými vo Švédsku mal povoliť.
            
         
               (5)
            
            
               Toto povolenie by malo nadobudnúť účinnosť 3. septembra 2008, aby sa príslušné množstvo priemyselného rybolovu vylovilo pred koncom tohto roka
            
         
               (6)
            
            
               Nariadenie Komisie č. 779/2008 by sa malo zrušiť s účinnosťou od 3. septembra 2008,
            
         PRIJALA TOTO NARIADENIE:
   Článok 1
   Zrušenie
   Nariadenie (ES) č. 779/2008 sa týmto zrušuje.
   Článok 2
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 3. septembra 2008.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. novembra 2008
      
         
            Za Komisiu
         
         Fokion FOTIADIS
         
         
            generálny riaditeľ pre námorné záležitosti a rybné hospodárstvo
         
      
   
   
      (1)  Ú. v. ES L 358, 31.12.2002, s. 59.
   
      (2)  Ú. v. ES L 261, 20.10.1993, s. 1.
   
      (3)  Ú. v. EÚ L 19, 23.1.2008, s. 1.
   
      PRÍLOHA
      
                  č.
               
               
                  58 – Obnovenie
               
            
                  Členský štát
               
               
                  SWE
               
            
                  Zásoba
               
               
                  I/F/4AB-N.
               
            
                  Druh
               
               
                  Priemyselný rybolov
               
            
                  Zóna
               
               
                  nórske vody zóny IV
               
            
                  Dátum
               
               
                  3.9.2008